Diari Oficial de la Generalitat Valenciana


Sumari del DOGV 7789, del 24-05-2016 (2016/3285)

Notificació de la sentència dictada en el procediment de mesures extramatrimonials número 807/2014.
---------------------------------------------------------------------------------------------------

### Dades del document

Número de DOGV
:   7789

Data del DOGV
:   24-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3285


Organisme emissor
:   Jutjat de Primera Instància i Instrucció Número 2 de la Vila Joiosa

Tipus de document
:   Edicte

Notificació de la sentència dictada en el procediment de mesures extramatrimonials número 807/2014. [2016/3285]  
Olaya Sagarribay Esteve, secretària judicial del Jutjat de Primera Instància número 2 de la Vila Joiosa, fa saber que en el procediment de mesures de fills extramatrimonials 807/2014 d'aquest jutjat de primera instància i instrucció, seguit a instàncies de Jessica Pérez Viloria contra l'empresa Antonio Cuenca Méndez, la jutgessa M.ª Luz Ruiz Berbis ha dictat la sentència la dispositiva de la qual és, literalment, com segueix:  
  
  
«Dispositiva  
Estime en part la demanda interposada per la procuradora María del Carmen Martínez Navas, en nom i representació de Jessica Pérez Viloria contra Antonio Cuenca Méndez, i establisc com a mesures paternofilials i econòmiques respecte dels menors, [...] i [...] C. P., les següents:  
  
1. S'atribueix a la mare, Jessica Pérez Viloria, la guarda i custòdia dels menors.  
2. S'atribueix l'ús del domicili familiar, així com el parament domèstic i mobiliari que hi ha al domicili, siti al carrer [...], de la Vila Joiosa, als fills menors i a la mare, en la companyia de la qual queden.  
3. S'atribueix a la mare, Jessica Pérez Viloria, l'exercici exclusiu de la pàtria potestat respecte als seus fills menors [...] i [...], la qual té la titularitat de la pàtria potestat compartida entre ambdós progenitors.  
4. S'estableix a favor del pare un règim de visites amb els seus fills menors consistent en diumenges alterns, des de les 10.00 hores fins a les 19.00 hores, règim que es mantindrà durant les vacances escolars que corresponguen als menors, els quals hauran de ser replegats pel seu pare al domicili matern i ser reintegrats al mateix domicili en els dies i hores assenyalats.  
5. En concepte d'aliments a favor dels fills menors, Antonio Cuenca Méndez haurà de pagar la quantitat de 400 euros mensuals (200 euros per cada fill), quantitat que haurà de ser pagada per mesos anticipats, dins dels cinc primers dies de cada mes, per mitjà de l'ingrés en el número de compte de l'entitat La Caixa 0448-6336-53-0140909453. Aquesta quantitat serà anualment actualitzada segons les variacions que experimente l'índex general de preus al consum publicat per l'Institut Nacional d'Estadística o l'organisme que el substituïsca.  
  
Així mateix, el pare haurà de pagar la meitat de les despeses extraordinàries dels menors, entenent com a tals les de dentista, oculista i qualsevol altra despesa mèdica no coberta per la Seguretat Social o assegurança privada.  
Així mateix, haurà de pagar el 50 % d'aquelles despeses que es consideren extraordinàries de comú acord o, si no n'hi ha, amb l'autorització judicial prèvia.  
No és procedent fer especial pronunciament sobre les costes causades.  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació, que haurà d'interposar-se davant d'aquest jutjat en el termini de 20 dies, comptador des de l'endemà de la notificació.  
Expediu un testimoniatge literal d'aquesta sentència i incorporeu-lo a les actuacions i porteu-la al llibre de sentències.  
Aquesta és la meua sentència, que pronuncie, mane i firme.»  
  
I perquè valga de notificació amb els advertiments que hi conté al demandat, Antonio Cuenca Méndez, en parador ignorat, expedisc aquest edicte per a la publicació en el Diari Oficial de la Comunitat Valenciana i la inserció al tauler d'anuncis d'aquest jutjat.  
  
  
La Vila Joiosa, 5 de febrer de 2016.- La lletrada de l'Administració de Justícia: Olaya Sagarribay Esteve.